CELEX: 62013CN0361
Language: sl
Date: 2013-06-26 00:00:00
Title: Zadeva C-361/13: Tožba, vložena 26. junija 2013 – Evropska komisija proti Slovaški republiki

7.9.2013   
            
            
               SL
            
            
               Uradni list Evropske unije
            
            
               C 260/28
            
         Tožba, vložena 26. junija 2013 – Evropska komisija proti Slovaški republiki
   (Zadeva C-361/13)
   2013/C 260/51
   Jezik postopka: slovaščina
   
      Stranki
   
   
      Tožeča stranka: Evropska komisija (zastopnika: F. Schatz in A. Tokár, agenta)
   
      Tožena stranka: Slovaška republika
   
      Predloga tožeče stranke
   
   
               —
            
            
               Ugotovi naj se, da Slovaška republika s tem, da božičnega dodatka iz zakona št. 592/2006 ni izplačala upravičencem, ki stalno prebivajo v državi članici, ki ni Slovaška republika, ni izpolnila obveznosti iz členov 45 in 48 Pogodbe o delovanju Evropske unije in člena 7 Uredbe (ES) št. 883/2004 (1) Evropskega parlamenta in Sveta z dne 29. aprila 2004 o koordinaciji sistemov socialne varnosti.
            
         
               —
            
            
               Slovaški republiki naj se naloži plačilo stroškov.
            
         
      Tožbeni razlogi in bistvene trditve
   
   Božični dodatek iz zakona št. 592/2006 je dajatev za starost v smislu člena 3(1)(d) Uredbe št. 883/2004, ki se mora izplačati tudi upravičencem, ki stalno prebivajo zunaj zadevne države članice (v obravnavanem primeru Slovaške republike). Določba nacionalnega prava torej ne sme omejevati pravice upravičencev, ki stalno prebivajo zunaj Slovaške republike, do prejemanja božičnega dodatka. Določba nacionalnega prava Slovaške republike, ki določa tako omejitev, je zato v nasprotju s členoma 45 in 48 PDEU in s členom 7 Uredbe št. 883/2004.
   
      (1)  UL, posebna izdaja v slovenščini, poglavje 5, zvezek 5, str. 72.